PATVIRTINTA

Lietuvos Respublikos aplinkos ministerijos Aplinkos projektų valdymo agentūros direktoriaus

2022 m. liepos 27 d. įsakymu Nr.

**(Pavyzdinė pavedimo organizuoti Klimato kaitos programos priemonės „Daugiabučių namų vidaus šildymo ir karšto vandens sistemų modernizavimas („mažoji renovacija“)“ projekto parengimą ir (ar) įgyvendinimą, ir (ar) finansavimą sutarties forma)**

**PAVEDIMO SUTARTIS**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(data)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vieta)

Ši pavedimo sutartis (toliau – sutartis) sudaryta daugiabučio namo (toliau – namo),

esančio\_\_\_\_\_\_\_\_\_\_\_\_\_\_\_\_\_\_\_, kurio unikalus numeris ,

(adresas)

bendrojo naudojimo objektų valdytojo ,

(pavadinimas, adresas, kodas, vardas, pavardė, adresas)

\_

veikiančio

(bendrijos įstatų, jungtinės veiklos sutarties, savivaldybės administratoriaus įsakymo dėl

\_

administratoriaus skyrimo, nurodant dokumento datą ir registracijos numerį)

pagrindu, kuriam atstovauja (toliau – Įgaliotojas),

(vardas, pavardė, pareigos)

ir ,

(pavadinimas, buveinės adresas, kodas arba vardas, pavardė, adresas)

kuriam atstovauja ,

(vardas, pavardė, pareigos)

(toliau – Įgaliotinis).

Įgaliotojas ir Įgaliotinis toliau sutartyje kartu vadinami „šalimis“, o kiekvienas atskirai – „šalimi“.

Sutartyje vartojamos sąvokos ir apibrėžimai atitinka sąvokas ir apibrėžimus, nurodytus Klimato kaitos programos priemonės „Daugiabučių namų vidaus šildymo ir karšto vandens sistemų modernizavimas („mažoji renovacija“)“ tvarkos apraše, patvirtintame Lietuvos Respublikos aplinkos ministro 2022 m. liepos 26 d. įsakymu Nr. D1-240 (toliau – Aprašas), jeigu sutartyje nenurodyta kitaip.

**ATSIŽVELGDAMOS Į TAI, KAD:**

(A) Namo *(adresas)* butų ir kitų patalpų savininkai (toliau – patalpų savininkai) (*data*) priėmė sprendimą (toliau – sprendimas) dėl daugiabučio namo vidaus šildymo ir karšto vandens sistemų modernizavimo projekto (toliau – projektas) įgyvendinimo pagal patalpų savininkų susirinkimo 20\_\_\_\_\_m. \_\_\_\_\_\_\_\_\_\_\_\_d. protokolą Nr. \_\_\_\_\_\_\_\_ (pridedama);

(B) Sprendime numatyta, kad projekto parengimo ir (ar) įgyvendinimo administravimas ir (ar) finansavimo organizavimas bus pavestas Įgaliotiniui (kitaip Apraše suprantamas kaip pareiškėjas)

\_

(pavadinimas, buveinės adresas, kodas arbavardas, pavardė, asmens kodas);

(C) Sprendime taip pat nurodyta (įrašyti, kas dar nurodyta butų ir kitų patalpų savininkų priimtame protokole ir siejasi su projekto įgyvendinimu, kaip pavyzdžiui, nuspręsta projekto įgyvendinimo administravimo dydis Įgaliotiniui ir kita).

**ŠALYS SUSITARIA:**

**1. Sutarties dalykas**

1.1. Sutartyje numatytomis sąlygomis ir tvarka, Įgaliotojas paveda Įgaliotiniui atlikti visus būtinus administracinius ir teisinius veiksmus, pasirašyti ir (ar) pateikti visus būtinus dokumentus, (toliau visi šie veiksmai vadinami pavedimu), susijusius su:

1.1.1. projekto parengimu, projekto paraiškos, įskaitant deklaraciją, parengimu ir teikimu, kaip numatyta sutartyje, sprendime, Apraše, ir kituose taikytinuose teisės aktuose;

*ir (arba)*

1.1.2. statybos rangos darbų pirkimo organizavimu, įskaitant statybos rangos darbų sutarties sudarymą, kaip numatyta sutartyje, sprendime, Apraše ir kituose taikytinuose teisės aktuose;

*ir (arba)*

1.1.3. projekto finansavimo organizavimu;

*ir (arba)*

1.1.4. projekto įgyvendinimo metu atliktų statybos darbų priėmimu ir statybos rangos darbų priėmimo – perdavimo aktų, atstovaujant patalpų savininkams, pasirašymu, kaip numatyta sutartyje, sprendime, Apraše ir kituose taikytinuose teisės aktuose;

*ir (arba)*

1.1.5. subsidijos, atstovaujant patalpų savininkams, gavimu, kaip numatyta sutartyje, sprendime, Apraše ir kituose taikytinuose teisės aktuose;

*ir (arba)*

1.1.6. (ir kiti Įgaliotojo pavedimai Įgaliotiniui, kurie neprieštarautų Apraše ir kituose teisės aktuose nustatytiems reikalavimams).

1.2. Šalys susitaria, kad:

1.2.1. visas išlaidas, susijusias su projekto parengimu ir įgyvendinimu (statybos rangos darbų atlikimu), atėmus patalpų savininkams suteiktos subsidijos projektui įgyvendinti lėšų dalį, apmoka patalpų savininkai (taip pat šiame papunktyje gali būti numatyta Įgaliotiniui butų ir kitų patalpų savininkų skiriama projekto įgyvendinimo administravimo išlaidų suma, kuriai nėra teikiama subsidija ir išlaidos yra apmokamos butų ir kitų patalpų savininkų).

**2. Įgaliotinio įsipareigojimai**

2.1. Įgaliotinis privalo įvykdyti jam duotą pavedimą pagal sutartį, vadovaudamasis namo patalpų savininkų sprendimu.

2.2. Įgaliotinis privalo įvykdyti pavedimą asmeniškai (neturi teisės įgalioti kitų asmenų atlikti sutartimi prisiimtų veiksmų Įgaliotojo vardu, išskyrus atvejus, kai paslaugų ir (ar) darbų pirkimui organizuoti ir pirkimo procedūroms iki pirkimo sutarties sudarymo atlikti įgalioja viešąją įstaigą CPO LT).

2.3. Įgaliotinis privalo teikti Įgaliotojui rašytines ataskaitas apie pavedimo įgyvendinimo eigą ne rečiau kaip metų ketvirčiui pasibaigus iki kito mėnesio 10 (dešimtos) kalendorinės dienos.

2.4. Įgaliotinis pavedimo vykdymo metu patalpų savininkams privalo teikti informaciją, susijusią su projekto įgyvendinimu, kai jie kreipiasi raštu ar elektroniniu laišku – atsakyti raštu ar elektroniniu laišku ne vėliau kaip per 10 darbo dienų nuo prašymo gavimo dienos. Įvykdęs pavedimą, Įgaliotinis privalo Įgaliotojui suteikti informaciją apie pavedimo įvykdymą, pateikti visus susijusius dokumentus.

**3. Įgaliotojo įsipareigojimai**

3.1. Įgaliotojas kontroliuoja sutarties vykdymą (projektavimo (jeigu privalomas) ir statybos rangos darbų atlikimo terminų laikymąsi, projekto išlaidų pagrįstumą, statybos darbų organizavimo reikalavimų vykdymą ir kitų sutartyje nustatytų įsipareigojimų vykdymą). Jis turi teisę pareikalauti, kad Įgaliotinis pateiktų visą informaciją apie pavedimo vykdymą, reikšti pretenzijas dėl pavedimo vykdymo ir teikti atitinkamoms institucijoms informaciją apie pažeidimus, dėl kurių gali būti keliamas teisinės atsakomybės klausimas.

3.2. Jeigu Įgaliotinis netinkamai vykdo įsipareigojimus pagal šią sutartįir (ar) neįvykdo sutartyje nurodytų įsipareigojimų ir per 15 kalendorinių dienų neištaiso rašte nurodytų trūkumų ir (ar) neįvykdo sutartyje nurodytų įsipareigojimų, Įgaliotojas, pareiškęs pretenzijas raštu, turi teisę vienašališkai nutraukti sutartį. Sutarties nutraukimas turi būti raštiškai suderintas su Lietuvos Respublikos aplinkos ministerijos Aplinkos projektų valdymo agentūra. Nutraukęs sutartį Įgaliotojas turi prisiimti visas Įgaliotiniui sutartimi deleguotas prievoles, susijusias su projekto įgyvendinimu.

3.3. Įgaliotojas įsipareigoja teikti Įgaliotiniui turimą informaciją ir duomenis apie namo būklę, energijos suvartojimą, patalpų savininkų apskaitos duomenis, kurie susiję su projekto rengimu, statybos darbų vykdymu ir projekto finansavimo organizavimu.

**4. Baigiamosios nuostatos**

4.1. Sutartis įsigalioja jos pasirašymo dieną ir galioja iki įsipareigojimų įvykdymo.

4.2. Jei kuri nors sutarties nuostata arba jos taikymas vienai iš šalių ar esant kokioms nors aplinkybėms pripažįstama negaliojančia ar prieštaraujančia imperatyvioms įstatymų ar kitų teisės aktų nuostatoms, kitos sutarties nuostatos yra galiojančios.

4.3. Visi sutarties pakeitimai, papildymai ir priedai galioja tik jei jie sudaryti raštu, vadovaujantis patalpų savininkų priimtais sprendimais, ir šalių tinkamai pasirašyti.

4.4. Šalys įsipareigoja išlaikyti informacijos, kurią suteikė viena kitai vykdydamos sutartį, taip pat sutarties turinio konfidencialumą ir be išankstinio raštiško kitos šalies sutikimo neatkleisti tokios informacijos trečiosioms šalims, išskyrus įstatymų numatytus atvejus.

4.5. Šalių ginčai kilę vykdant sutartį, sprendžiami derybų keliu. Šalims neišsprendus ginčo derybų keliu, ginčas sprendžiamas Lietuvos Respublikos teismuose pagal Lietuvos Respublikos taikytiną teisę.

**5. Sutarties priedai**

Patalpų savininkų sprendimo protokolas, lapai (-ų).

**6. Sutarties šalių rekvizitai ir parašai**

|  |  |
| --- | --- |
| **Įgaliotojas:** | **Įgaliotinis:** |
| \_\_\_\_\_\_\_\_\_\_\_\_\_\_\_\_\_\_\_\_\_\_  (pavadinimas, kodas, adresas, el. p., tel.) | \_\_\_\_\_\_\_\_\_\_\_\_\_\_\_\_\_\_\_\_\_\_  (pavadinimas, kodas, adresas, el. p., tel.) |
| \_\_\_\_\_\_\_\_\_\_\_\_\_\_\_\_\_\_\_\_\_\_  (parašas) | \_\_\_\_\_\_\_\_\_\_\_\_\_\_\_\_\_\_\_\_\_  (parašas) |
| Atstovo pareigos, vardas, pavardė | Atstovo pareigos, vardas, pavardė |
|  |  |
| A. V. | A. V. |

**\_\_\_\_\_\_\_\_\_\_\_\_\_\_\_\_\_**